CELEX: 62010CN0107
Language: fi
Date: 2010-02-25 00:00:00
Title: Asia C-107/10: Ennakkoratkaisupyyntö, jonka Administrativen sad Sofia-grad (Bulgaria) on esittänyt 25.2.2010 — Enel Maritsa Iztok 3 v. Direktor ”Obzhalvane; upravlenie na izpalnenieto” (NAP)

22.5.2010   
            
            
               FI
            
            
               Euroopan unionin virallinen lehti
            
            
               C 134/20
            
         Ennakkoratkaisupyyntö, jonka Administrativen sad Sofia-grad (Bulgaria) on esittänyt 25.2.2010 — Enel Maritsa Iztok 3 v. Direktor ”Obzhalvane; upravlenie na izpalnenieto” (NAP)
   (Asia C-107/10)
   2010/C 134/30
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad Sofia-grad
   
      Pääasian asianosaiset
   
   
      Kantaja: Enel Maritsa Iztok 3
   
      Vastaaja: Direktor na Direktsiya ”Obzhalvane i upravlenie na izpalnenieto” — Sofia pri Tsentralno upravlenie na Natsionalnata agentsiya za prihodite
   
      Ennakkoratkaisukysymykset
   
   Onko jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (1) 18 artiklan 4 kohtaa ja yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (2) 183 artiklan ensimmäistä kohtaa tulkittava siten, että ne mahdollistavat nyt esillä olevan asian olosuhteissa sen, että
   
               1)
            
            
               sellaisen lainmuutoksen perusteella, jonka tavoitteena on veropetosten estäminen, arvonlisäveron palauttamista koskevaa määräaikaa jatketaan verotarkastuspäätöksen tekemispäivään asti, koska kyseessä olevan verovelvollisen verotarkastus on aloitettu 45 päivän kuluessa veroilmoituksen jättämisestä, ja ettei kyseiseltä ajanjaksolta tarvitse maksaa korkoja palautettavasta määrästä, ja kyseessä ovat seuraavat olosuhteet:
               
                           a)
                        
                        
                           veron palauttamista koskeva lakisääteinen 45 päivän määräaika oli päättynyt ennen mainittua lainmuutosta, ja palautettavasta määrästä oli alkanut kertyä korkoja verotarkastuksen aloittamisesta riippumatta,
                        
                     
                           b)
                        
                        
                           veroilmoituksen mukainen palautettavan veron määrä todettiin oikeaksi verotarkastuksessa,
                        
                     
                           c)
                        
                        
                           ainoa oikeudellinen keino, jolla verovelvollinen voi lyhentää tätä määräaikaa, on tietyn ajan voimassa olevan, palautettavan määrän suuruisen vakuuden toimittaminen rahan, valtion arvopaperien tai ehdottoman ja peruuttamattoman pankkitakauksen muodossa;
                        
                     
         
               2)
            
            
               säädetään arvonlisäveron palauttamista koskevasta 45 päivän määräajasta, joka alkaa tätä veroa koskevan ilmoituksen jättämispäivästä, sekä oikeudellisesta mahdollisuudesta keskeyttää sen kuluminen ja myöhemmin myös jatkaa sitä tämän määräajan kuluessa annettavalla verotarkastusmääräyksellä, kun kyseisen veron vähentämistä koskeva verokausi on yksi kuukausi;
            
         
               3)
            
            
               arvonlisävero palautetaan verotarkastuspäätöksellä siten, että palautettava määrä kuitataan samassa päätöksessä vahvistetuilla arvonlisäveroveloilla ja muilla veroveloilla sekä valtion saatavilla, jotka ovat peräisin eri verokausilta, ja että verotarkastuspäätöksen tekemispäivään mennessä näistä määristä kertyneet korot kuitataan, kun veroilmoituksen mukainen palautettavan veron määrä on todettu oikeaksi verotarkastuksessa ja kyseessä ovat seuraavat olosuhteet:
               
                           a)
                        
                        
                           verotarkastusmenettelyssä ei ole toteutettu valtion tulevien saatavien hyväksi, jotka voitaisiin todeta verotarkastuspäätöksen tekomenettelyn aikana,
                        
                     
                           b)
                        
                        
                           valtion saatavien kuittaamisesta ei ole säädetty kansallisessa lainsäädännössä pakkotäytäntöönpanokeinona ja takaustoimenpiteenä,
                        
                     
                           c)
                        
                        
                           muutoksenhakua sekä kuitattujen pääasiallisten määrien ja korkojen vapaaehtoista maksamista koskevat määräajat eivät ole päättyneet, koska niitä on jatkettu samalla verotarkastuspäätöksellä ja koska osa niistä on riitautettu myös tuomioistuimessa;
                        
                     
         
               4)
            
            
               valtio — kun veroilmoituksen mukainen palautettavan veron määrä on todettu oikeaksi — kuittaa palautettavan veron verotarkastuspäätöksessä vahvistetuilla veroveloilla, jotka ovat peräisin veroilmoituksen jättämispäivää edeltäneiltä ajanjaksoilta, sekä näistä veloista kertyneillä koroilla veroilmoituksen jättämispäivän sijaan verotarkastuspäätöksen tekopäivänä siten, ettei valtion tarvitse maksaa lakisääteisen määräajan kuluessa korkoja palautettavasta määrästä ja että se perii kuitatuista veroista korkoja veroilmoituksen jättämispäivästä lähtien verotarkastuksen päätöksen tekemiseen saakka?
            
         
      (1)  EYVL L 145, s. 1.
   
      (2)  EUVL L 347, s. 1.